Document ID: 32012D0185

KOMISSION PÄÄTÖS,
annettu 4 päivänä huhtikuuta 2012,
Kiinan kansantasavallasta peräisin olevan natriumsyklamaatin tuontia koskevan polkumyynnin vastaisen menettelyn päättämisestä kahden kiinalaisen vientiä harjoittavaan tuottajan, Fang Da Food Additive (Shen Zhen) Limited ja Fang Da Food Additive (Yang Quan) Limited, osalta
(2012/185/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
on kuullut neuvoa-antavaa komiteaa
sekä katsoo seuraavaa:
A. MENETTELY
(1)
Euroopan komissio, jäljempänä ’komissio’, vastaanotti 3 päivänä tammikuuta 2011 perusasetuksen 5 artiklan mukaisen valituksen, jossa Kiinan kansantasavallasta peräisin olevan, yritysten Fang Da Food Additive (Shen Zhen) Limited ja Fang Da Food Additive (Yang Quan) Limited, jäljempänä ’Fang Da -yhtymä’, valmistaman natriumsyklamaatin tuonnin väitettiin tapahtuvan polkumyynnillä ja aiheuttavan siten merkittävää vahinkoa unionin tuotannonalalle.
(2)
Valituksen teki Productos Aditivos SA, jäljempänä ’valituksen tekijä’, joka on unionin ainoa natriumsyklamaatin tuottaja ja jonka tuotanto muodostaa 100 prosenttia natriumsyklamaatin tuotannosta unionissa.
(3)
Neuvoa-antavaa komiteaa kuultuaan komissio ilmoitti 17 päivänä helmikuuta 2011Euroopan unionin virallisessa lehdessä (2) julkaistulla ilmoituksella Kiinan kansantasavallasta peräisin olevan natriumsyklamaatin tuontia koskevan polkumyynnin vastaisen menettelyn vireillepanosta Fang Da -yhtymän osalta.
(4)
Komissio lähetti kyselylomakkeet valituksen tekijälle, Fang Da -yhtymälle sekä tiedossa oleville tuojille ja käyttäjille. Intressitahoille annettiin tilaisuus esittää näkökantansa kirjallisesti ja pyytää tulla kuulluksi menettelyn vireillepanoilmoituksessa asetetussa määräajassa.
(5)
Mahdollisuus tulla kuulluksi myönnettiin kaikille intressitahoille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.
B. VALITUKSEN PERUUTTAMINEN JA MENETTELYN PÄÄTTÄMINEN
(6)
Valituksen tekijä peruutti valituksensa virallisesti 17 päivänä tammikuuta 2012 päivätyllä komissiolle osoitetulla kirjeellä.
(7)
Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.
(8)
Koska tutkimuksessa ei tullut esiin seikkoja, joiden vuoksi menettelyn päättäminen olisi unionin edun vastaista, katsotaan, että kyseessä oleva menettely olisi päätettävä. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissiolle ei esitetty huomautuksia, joiden mukaan menettelyn päättäminen olisi unionin edun vastaista.
(9)
Komission päätelmänä on näin ollen, että Kiinan kansantasavallasta peräisin olevan natriumsyklamaatin tuontia Euroopan unioniin koskeva polkumyynnin vastainen menettely olisi päätettävä Fang Da -yhtymän osalta.
(10)
Myös neuvoston asetuksen (EY) N:o 1515/2001 (3) 2 artiklan 3 kohtaan perustuva tarkastelu voidaan näin ollen päättää,
ON HYVÄKSYNYT TÄMÄN PÄÄTÖKSEN:
1 artikla
Päätetään Kiinan kansantasavallasta peräisin olevan natriumsyklamaatin tuontia koskeva polkumyynnin vastainen menettely kahden kiinalaisen vientiä harjoittavaan tuottajan, Fang Da Food Additive (Shen Zhen) Limited ja Fang Da Food Additive (Yang Quan) Limited, osalta.
2 artikla
Päätetään asetuksen (EY) N:o 1515/2001 2 artiklan 3 kohtaan perustuva tarkastelu.
3 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 4 päivänä huhtikuuta 2012.

Labels: 3
4
17
18